Սառածներ (ֆիլմ)

«Սառածները» (անգլ.՝ Frozen), 2010 թվականին նկարահանված սարսափ ֆիլմ։ Ռեժիսորը Ադամ Գրինին է։ Գլխավոր դերերում են՝ Էմմա Բելը, Կեվին Զեգերսը և Շոն Էշմորը։


== Սյուժե ==
Մի խումբ երիտասարդներ որոշում են իրենց արձակուրդը անցկացնել լեռնադահուկային հանգստավայրում։ Աղջիկը, ում անունը Պարկեր է, սովորում է սնոուբորդ քշել, ինչում նրան օգնում են սիրելի Դենը և ընկեր Ջոն։ Ընկերները չեն ցանկանում վճարել 3 ճոպանուղու համար տոմսերը և Դենը խնդրում է Պարկերին կաշառել աշխատակցին, որ նա թողնի նրանց բարձրանալ ճոպանուղի։ Պարկերին հաջողվում է համոզել աշխատակցին։ Դեպի վեր բարձրանալու ճանապարհին ճոպանուղին մի պահ կանգ է առնում, սակայն կրկին շարունակում է ընթացքը։
Մեկնելուց առաջ երիտասարդները որոշում են վերջին անգամ նստել ճոպանուղի։ Արդեն մթնում է և հանգստավայրը փակվում է, որովհետև մոտենում է ցիկլոնը։ Ընկները կրկին համոզում են աշխատակցին նրանց թողնել ճոպանուղի։ Եվ երբ ընկերները բարձրանում են վեր աշխատակցին կանչում են տնօրենի մոտ և նրան փոխարինում է գործընկերը։ Աշխատակիցը գործընկերոջը ասում է, որ ճոպանուղու վրա միայն 3 հոգի են և նրանց վերադարձի դեպքում կարող է ճոպանուղին անջատել։ Երիտասարդների փոխարեն գալիս են մեկ այլ երեք հոգանոց խումբ։ Աշխատակիցը որոշում է, որ դրանք հենց այն մարդիկ են և անջատեց ճոպանուղին։
Երիտասարդները մնում են մենակ գետնից բավականին բարձր ճոպանուղու նստարանի վրա։ Նրանց սկսում են մրսել։ Անցնում է մի քանի ժամ և նրանք որոշում են, որ նրանց մասին ուղղակի մոռացել են։ Հանգստավայրը աշխատում է միայն ուրբաթ, շաբաթ և կիրակի, իսկ այդ օրը երկուշաբթի էր, ուստի ընկերները պետք է սպասեին մինչ հաջորդ ուրբաթ օրվան։ Դենը, որն ամենակոփվածն էր նրանցից, հասկանում է, որ այլընտրանք չունեն, բացի թռնելուց ներքև և օգնություն խնդրելուց։ Նա ցատկում է ներքև և անհաջող վայրէջք է կատարում, ջարդելով իր երկու ոտքերը։ Եվ մինչ նա կորոշեր հաջորդ իր քայլը, արյան հոտի վրա հավաքվում են գայլերը և Դենը մահանում է։
Հաջորդ առավոտ Պարկերն ու Ջոն արթնանում են և տեսնում, որ նրանց մաշկը ցրտահարվել է։ Մի քանի րոպե անց Ջոն որոշում է ճոպանուղու պարանի միջոցով անցնել մյուս նստարանին, որտեղ կան աստիճաններ և նա կարող է իջնել։ Սակայն մի քանի գայլ արդեն սպասում էին նրան։ Նա վերցնում է սնոուբորդը և արագ հեռանում, սակայն գայլերը հասնում են նրա ետևից։
Պարկերը մնում է մենակ և գրեթե ամբողջությամբ ցրտահարվում է։ Նա հասկանում է, որ պետք է ինքնուրույն իջնել։ Իր նստարանը ընկնում է ցած և աղջիկը գլորվում է գետնին, իսկ նստարան էլ ընկնում է նրա ոտքին։ Բարեբախտաբար ոտքը լրջորեն չէր վնասվել և աղջիկը սողեսող առաջ է շարժվում։ Նա դժվարությամբ հասնում է գլխավոր փողոց, որտեղ նրան օգնում է մի վարորդ։ Սակայն աղջկա ուժերը սպառված են լինում և հիվանդանոց գնալու ճանապարհին նա մահանում է։


== Պրեմիերա ==
ԱՄՆ-ում՝ փետրվարի 5, 2010 թվական։ Ռուսաստանում՝ մարտի 11, 2010 թվական։


== Դերերում ==
Էմմա Բելլ - Պարկեր Օՙ Նիլ
Կեվին Զեգերս - Դեն Ուոկեր
Շոն Էշմոր - Ջո Լինչ
Ռայլի Վանդերբիլտ - Շեննոն
Էդ Ակերման - Ջեյսոն
Ադամ Ջոնսոն - Րիկֆին
Կրիս Յորկ - Ռայան
Պեդեր Մելխյուս - Վարորդ
Կեյն Հոդդեր - Կոդի
Ջոն Օմոխունդրո - Ջեյմս


== Հետաքրքիր փաստեր ==
Ֆիլմը ստեղծվել է 2009 թվականին Սնոբեյսինում։
Հանգստավայրից անմիջական հարևանությամբ գտնվում են Ժայռոտ լեռները, որոնց ետևում գտնվում է մեծ «Yellowstone National Park»-ը, որտեղ իրոք կան բազմատեսակ գայլեր։ Ունենալով ուժեղ թաթեր և ամուր թոքեր Մակենզիի հովտային գայլը ընդունակ է հեշտորեն հաղփահարել ժայռերը իր որսը գտնելու համար։ 2006 թվականին Ժայռոտ լեռներում Մակենզիի հովտային գայլերի թվակաքանակը հասել է 1300 տեսակի։


== Մրցանակներ ==
2010 - Սատուրն մրցանակի նոմենացիա «Լավագույն սարսափ ֆիլմ» անվանակարգում։


== Ծանոթագրություններ ==


== Արտաքին հղումներ ==
«Замёрзшие»(անգլ.) ֆիլմը Internet Movie Database կայքում (անգլ.)
«Замёрзшие»(անգլ.) ֆիլմը Rotten Tomatoes կայքում (рейтинг 60 % по результатам 88 отзывов)
««Замёрзшие»»(անգլ.) ֆիլմը Metacritic կայքում: (рейтинг 43 % по результатам 16 отзывов)
«Замёрзшие»(անգլ.) ֆիլմը allmovie կայքում:
Wolf kills on the rise as livestock deaths continue (անգլ.) Archived 2012-02-08 at the Wayback Machine.
Рецензия на фильм "Замерзшие" на сайте cult-cinema